༄༅༅། །མཁའ་སྤྱོད་མ་བཞུགས་སོ།
༄༅། །གནས་མཆོག་མཁའ་སྤྱོད་ཡུལ་ན་བཞུགས་པའི། །མ་དང་མཁའ་
འགྲོ་དམ་ཅན་ཚོགས་ལ། །ཉམ་ཐག་ང་རོས་འོ་དོད་འབོད་དོ། །བརྩེ་བས་དགོངས་
ལ་མྱུར་བར་བྱོན་དང་། །ཕྱག་འཚལ་བདག་ལུས་སྒྱུ་མའི་ཕུང་བོ། །མཆོད་པར་
འབུལ་ལོ་བརྩེ་བས་བཞེས་ལ། །མཆོག་དང་ཐུན་མོང་དངོས་གྲུབ་མ་ལུས། །མྱུར་
བ་མྱུར་བར་བདག་ལ་རྩོལ་དང་། །བདག་ལ་འཆི་བའི་འཇིགས་པ་བྱུང་ཚེ། །ཁྱེད་
ཀྱི་ཐུགས་རྗེའི་འོད་ཟེར་ལྕགས་ཀྱུས། །བདག་སེམས་དྲངས་ཏེ་རོལ་མོས་བསུས་
ནས། །མཁའ་སྤྱོད་གནས་དེར་འཁྲིད་པར་མཛོད་དང་། །དེ་ནས་མ་དང་མཁའ་
འགྲོ་ཚོགས་དང༌། །ལྷན་ཅིག་རིམ་གཉིས་དགའ་སྟོན་ཆེན་པོ། །མཐར་ཕྱིན་གྱུར་
ཏེ་མར་གྱུར་འགྲོ་རྣམས། །སྨིན་ཅིང་གྲོལ་བར་བྱེད་པར་མཛོད་དང་། །ཞེས་པ་འདི་
ནི་སེར་གཟུགས་འཇམ་པའི་མིང་ཅན་གྱིས་བདེ་ཆེན་ཆོས་གླིང་དུ་བྲིས་པའོ།། །།
,:,
265